Bir milliondan oshiq bolalar ishtirok etgan mahallalararo futbol musobaqalari yakunlandi

Toshkentda mahallalar bolalar futbol jamoalari o‘rtasida “Futbolimiz kelajagi” an’anaviy turnirining respublika final bosqichi yakunlandi. Bu haqda O‘zA xabar bermoqda.

Musobaqada mamlakatimizning barcha hududlaridan o‘n ikki mahalla futbol jamoasi g‘oliblik uchun bahslashdi. Bu galgi turnirning final bosqichi uch yosh toifasida – 9—10, 11—12 va 13—14 yoshli o‘g‘il bolalardan iborat jamoalar o‘rtasida bo‘lib o‘tdi. Musobaqaning quyi bosqichlarida bir milliondan ortiq bola ishtirok etdi.

 Farg‘ona viloyati Rishton tumanidagi Chinnigaron mahallasi jamoasi
Musobaqaning 9—10 yoshli futbolchilari o‘rtasida Farg‘ona viloyati Rishton tumanidagi Chinnigaron mahallasi jamoasi birinchi o‘rinni egallagan bo‘lsa, 11—12 yoshlilar o‘rtasida Toshkent shahri Yakkasaroy tumanidagi Qushbegi mahallasi yosh sportchilari bosh sovrinni qo‘lga kiritdi. 13—14 yoshli futbolchilar o‘rtasida Farg‘ona viloyati Bag‘dod tumanidagi Irg‘oli mahallasi jamoasi g‘olib chiqdi.

 Toshkent shahri Yakkasaroy tumanidagi Qushbegi mahallasi yosh sportchilari

 Farg‘ona viloyati Bag‘dod tumanidagi Irg‘oli mahallasi jamoasi
Foto © O‘zA